Podzemnica olejná

Podzemnica olejná (neformálne: arašid(a), staršie arachida; lat. Arachis hypogaea) je rastlina z čeľade bôbovité. Nerastie vo voľnej prírode, jedine umelo. Plodom je struk. Ide o strukovinu. Pestuje sa v tropických a subtropických krajinách. Kultivovaná podzemnica olejná bola pravdepodobne prvýkrát domestikovaná v údoliach Peru.

 Spôsob tvorby strukov 
Po oplodnení žltých kvetov začína intenzívne rásť stopka, nesúca na konci oplodnený semenník, ktorý sa zavrtáva 3 –  hlboko do pôdy, kde sa vyvinie struk obsahujúci 1 – 7 semien, obalených fialovo-červeným oplodím.

 Použitie 
Podzemnica olejná sa často pestuje pre semená – arašidy, búrske oriešky/orechy (staršie arachidy). Búrske oriešky, ktoré sa predávajú v obchode, sa zaraďujú medzi suché škrupinové plody (škrupinové ovocie). Arašidový olej sa používa ako kuchynský olej pri príprave jedál najmä teplej kuchyne, na výrobu jedlých tukov, tzv. arašidového masla v potravinárstve a vo farmaceutickom priemysle na výrobu kozmetických výrobkov.

 Produkcia 
Čína vedie v produkcii podzemnice olejnej a má podiel 41,5% z celkovej svetovej produkcie, nasleduje India (18,2%) a Spojené štáty (6,8%).

+ Desať najväčších producentov 2008/2009 Krajina Produkcia
(V miliónoch ton)  Čína  14,30  India  6,25  USA  2,34  Nigéria  1,55  Indonézia  1,25  Mjanmarsko  1,00  Sudán  0,85  Senegal  0,71  Argentína  0,58  Vietnam  0,50Svet 34,43Zdroj: USDA Foreign Agricultural Service: Table 13 Peanut Area, Yield, and Production 

 Referencie 

 Iné projekty 

Kategória:Strukoviny
Kategória:Bôbovité